Bardeux
Bardeux - ABŞ-də yaranmış 1980-cı illərin musiqi qrupudur. Əsası qadınlardan təşkil olunan qrup 1987-ci ildə Steysi "Asasia" Smit və Teyri B. (Tereza Bet) tərəfindən qoyulmuşdur. Qısa müddətdən sonra Teyri B. qrupu tərk etmiş və Liza "Caz" Teni ilə əvəz edilmişdi. 1989-cu ildə qrupda yenidən dəyişiklik baş vermiş və Liza "Caz" Teni Melani Teylor ilə dəyişilmişdi. Qrupun 1987-ci ildə ifa etdiyi "Three Time Lover" mahnısı "Billboard's Hot Dance Singles" hit-paradında 10-cu mövqe qazanmışdır.